GULF บวก 3% ปักธงกำไรปีนี้โตเด่น! โรงไฟฟ้า IPP-Gulf SRC หนุน – “อินทัช”เสริมฐานทุน
GULF บวก 3% ปักธงปีนี้กำไรโตเด่น! รับรู้รายได้โรงไฟฟ้า IPP-Gulf SRC เฟส 1 - 2 อีกทั้ง “อินทัช” จะช่วยสนับสนุนกำไรในอนาคต และเสริมฐานทุนใหญ่ให้ขึ้น

3 ก.ย. 2564

ผู้สื่อข่าวรายงานว่าวันนี้ (3 ก.ย.2564) ราคาหุ้นบริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ณ เวลา 16.26 น. อยู่ที่ระดับ 42.50 บาท เพิ่มขึ้น 1.25 บาท หรือ 3.03% โดยทำจุดสูงสุดที่ 42.75 บาท และทำจุดต่ำสุดที่ 41.00 บาท ด้วยมูลค่าการซื้อขาย 3.27 พันล้านบาท

บริษัทหลักทรัพย์ แลนด์ แอนด์ เฮ้าส์ จำกัด (มหาชน) ระบุในบทวิเคราะห์ (3 ก.ย.2564) โดยคาดกำไรปกติไตรมาส 3/2564 เพิ่มขึ้นราวเท่าตัว จากรายได้เงินปันผลจาก บริษัท อินทัช โฮลดิ้งส์ จำกัด (มหาชน) หรือ INTUCH ตามการถือหุ้นที่เพิ่มขึ้นเป็น 42.25% อีกทั้งคาดกำไรทั้งปีนี้โตเด่นจากมีโครงการขนาดใหญ่ที่สร้างเสร็จคือ โรงไฟฟ้า IPP-Gulf SRC เฟส 1 – 2 นอกจากนี้การลงทุนใน INTUCH จะสนับสนุนกำไรในอนาคต จากความเป็นไปได้ในการเป็น บ.ย่อย ทำให้ฐานทุน GULF ใหญ่ขึ้น ซึ่งเพิ่มศักยภาพในการลงทุนให้สูงขึ้น อย่างไรก็ดีแนะนำ “เก็งกำไร” ราคาเป้าหมาย 50 บาท พร้อมให้แนวรับที่ 41/41.50 บาท ส่วนแนวต้านที่ 44/45 บาท